kardosdrur/scandi-wiki huggingface dataset:
Tønnes Bekker-Nielsen

Tønnes Bekker-Nielsen (født 1955) er en dansk historiker.

Han er cand.mag. i historie og kunsthistorie 1981, ph.d. 1989 og dr.phil. 2004. Han har været redaktør på tidsskriftet Sfinx, direktør for Aarhus Universitetsforlag og lektor ved universitetet i Bergen. Han var lektor i historie ved Syddansk Universitet fra 2000 til pensioneringen i 2022.
Han underviste i antikkens historie samt i informationssøgning og latinsk epigrafik ved Syddansk Universitet. I årene 2012-2015 var han leder af det arkæologisk-historiske forskningsprojekt Where East meets West støttet af Det Frie Forskningsråd for Kultur og Kommunikation. Hans forskningsområde knytter sig til specielle emner i antikken.

Han har bidraget til flere opslagsværker, blandt andre International Encyclopedia of Book Publishing (1995), Den Store Danske Encyklopædi, Gads Historieleksikon (4. udgave, 2009)  og Encyclopedia of Ancient History (2012) samt den danske, tyske og engelske Wikipedia. Han har skrevet eller redigeret en række faglitterære bøger. Hans bog Mare nostrum: Romerne og Middelhavet blev nomineret til "Årets historiske bog 2018".

Han har desuden været redaktør af Classica et mediaevalia: Danish Journal of Philology and History, som udgives af Museum Tusculanums Forlag. Han var i en årrække formand for International Association of Scholarly Publishers og sidder nu i bestyrelsen for det populærarkæologiske tidsskrift Skalk.

I juni 2011 udtalte han om den danske udgave af Wikipedia: "Wikipedia er forældet og fyldt med fejl", efter at hans studerende havde oprettet artikler på encyklopædien. Ved at følge artiklerne i 380 dage viste det sig, at mere end 90% af redigeringerne vedrørte formalia, og at blandt de få indholdsmæssige rettelser gik nogle den gale vej – dvs. at korrekte oplysninger blev rettet til forkerte. Tønnes Bekker-Nielsen kritiserede endvidere den danske Wikipedia for dens genbrug af artikler fra Salmonsen og første udgave af Dansk biografisk Lexikon, som efter hans opfattelse var forældede, for eksempel artiklen om Leopold 1. af Belgien.

Bibliografi 
Udvalgte værker
 Tønnes Bekker-Nielsen (2019), Grækenlands historie, Forlaget Meloni, 
 
 
 Tønnes Bekker-Nielsen (2008), Urban Life and Local Politics in Roman Bithynia, Aarhus Universitetsforlag, 
 Tønnes Bekker-Nielsen (2004), The roads of ancient Cyprus, Museum Tusculanums Forlag,

Eksterne link 
 Tønnes Bekker-Nielsen's akademiske hjemmeside
 Tønnes Bekker-Nielsen fortæller om sin forskning
 Noter om historie og undervisning 188
 Forskningsprojektet Where East meets West

Referencer 

Ansatte ved Syddansk Universitet
Faglitterære forfattere fra Danmark
Historikere fra Danmark
Forlæggere fra Danmark
Redaktører fra Danmark
Dansksprogede forfattere fra Danmark
Ansatte ved Universitet i Bergen
Aleksej Vorobjov

Aleksej Vladimirovitj Vorobjov (russisk: Алексей Владимирович Воробьёв, født d. 19. januar 1988) er en russisk sanger, sangskriver og harmonikaspiller. Han repræsenterede i 2011 sit hjemland ved Eurovision Song Contest med sangen "Get You".

Sangere fra Rusland
Deltagere ved Eurovision Song Contest 2011
Ruslands Eurovision Song Contest-deltagere
Oker

Oker er en flod i den tyske delstat Niedersachsen  – en biflod til Aller, som igen løber ud i Weser. Floden er 105 km lang og har sit udspring   i bjergkæden Harzen nær grænsen til det tidligere Østtyskland.  Afvandingsområdet er på .

Floden er opdæmmet med dæmningen Okertalsperre i Harzgebirge. Herfra benyttes den til kanosejlads helt ned til middelalderbyen Goslar. Videre løber floden gennem storbyerne Wolfenbüttel og Braunschweig. Efter Braunschweig ledes Oker under Mittellandkanal og løber videre ud i Aller midt mellem byerne Celle og Gifhorn.

I middelalderen dannede floden grænsen mellem bispedømmerne Halberstadt (senere kurfyrstendømmet Brandenburg) og Hildesheim. Efter 1814 var Oker grænseflod mellem kongeriget Hannover i vest og henholdsvis hertugdømmet Braunschweig og kongeriget Preussen i øst. I efterkrigstiden var dele af floden også grænseflod mellem Vest- og Østtyskland.

Floder i Niedersachsen
Harzen
André Derain

André Derain (født 10. juni 1880 i Chatou, Yvelines, død 8. september 1954 i Garches, Hauts-de-Seine) var en fransk maler, der regnes blandt ophavsmændende til stilen fauvisme.

Eksterne henvisninger 

 

Malere fra Frankrig
Nikolaj Vladimirovitj Ivanov

Nikolaj Vladimirovitj Ivanov (født 24. januar 1964 i St. Petersburg, ) er en russisk fodbolddommer.

Ivanov har aldrig dømt VM- eller EM-kampe, men han har dømt tolv kampe i UEFA Cuppen

Kilder

Eksterne henvisninger 

 

Fodbolddommere fra Rusland
Personer fra Sankt Petersborg
William Bennett

William Bennett (født 1936 i London, død 11. maj 2022) var en britisk fløjtenist, som har spillet med de fleste større britiske orkestre, London Symphony Orchestra, English Chamber Orchestra og Academy of St Martin-in-the-Fields, og var en regelmæssig gæsteartist i Melos Ensemble. Han har også en karriere som solist. Han udviklede et instrument kaldet 'flauto di bassetto', som udvider fløjtens ambitus i dybden med en lille terts. En af hans indspilninger, Mozarts Concerto K 218, udnytter dette. I slutningen af 1960'erne hjalp hans arbejde med akustik, i samarbejde med andre britiske fløjtenister og den britiske fløjtemager Albert Cooper, med at forbedre intonationen på den moderne fløjte. Den deraf følgende stemningsmetode kaldes almindeligvis Bennett-Cooper-skalaen. Han blev tildelt en udmærkelse af National Flute Association i 2002 og blev udpeget til Order of the British Empire af dronningen i 1995.

Han underviste i fløjte på Royal Academy of Music og havde stor indflydelse på fløjtemageren Altus.

Referencer

Eksterne henvisninger 
 Officiel hjemmeside

Fløjtenister fra Storbritannien
Personer tildelt Officer of the Order of the British Empire
Personer fra London
Flux (lodning)

Flux eller flus er i forbindelse med snellodning (også kaldet blødlodning) et harpiksholdigt stof, som tilsættes loddetinnet for at give en bedre lodning. Loddetin til elektroniklodning er udformet som en tråd i tykkelserne 0,5 til 2 mm. Flusmidlet er oftest indlejret i små kanaler i tintråden, så det smelter ud på loddestedet lidt før tinnet smelter. Herved renses loddefladerne og samtidig beskytter flusmidlet mod oxidering af det smeltede tin. Det er vigtigt at loddeprocessen gøres kort, så tinnet ikke oxiderer når flusmidlet er ophørt med at virke.

Ved grovere blødlodning (tin- og blylodning), f.eks. inden for blikkenslagerarbejder, kan anvendes loddefedt eller loddevand, men disse produkter er aldeles uegnet til elektroniklodninger.

Slaglodning 
Metaller, der skal slagloddes, opvarmes til flere hundrede grader celsius. Inden lodningen begynder, fjerner man oxider på metaloverfladen, så det flydende slaglod lettere kan forbinde sig med metallet. For at undgå, at metallerne og slagloddet igen oxideres, påfører man et flusmiddel inden opvarmningen. Flusmidlet kan f.eks. bestå af eller indeholde boraks, borsyre eller trinatriumfosfat. Det er gerne opløst i vand, evt. som en pasta. Stofferne smelter og optager ilten fra loddestedet. Efter lodningen skal resterne af flusmidlet, der sidder som en glasagtig belægning, fjernes. Dette kan gøres i en fortyndet syre. Trinatriumfosfat kan fjernes med vand og bruges derfor til lodninger på medicinsk udstyr.

Lodning
Spodnje Škofije

Spodnje Škofije (på italiensk: Scoffie) er en by i kommunen Koper i Slovenien. Byen har 1.221 indbyggere (2002). Byen var indtil grænserne ved Trieste blev endeligt fastlagte i 1954 en del af kommunen Muggia, der nu ligger i Italien.

Spodnje Škofije er grænseby mod Italien. Der findes en stor grænseovergang, hvor den slovenske Hovedvej 5 og den italienske Hovedvej SS15 mødes. Grænsbyen på Italiens side af grænsen hedder Rabuiese. Ved grænseovergangen findes benzinstation, kiosker, restaurant etc.

Links 
Koper kommunes hjemmeside

Koper
Byer i Slovenien
Critérium du Dauphiné 2011

Critérium du Dauphiné 2011, den 63. udgave af cykelløbet Critérium du Dauphiné blev arrangeret fra 5. til 12. juni 2011 i Frankrig. Løbet bestod af en prolog og 7 etaper. Bradley Wiggins vandt løbet samlet, mens Joaquim Rodríguez og John Degenkolb vandt to etaper hver.

Udover de 18 ProTeams blev Cofidis, Europcar, FDJ og Saur-Sojasun inviteret.

Oversigt

Hold

Etaper

Prolog 
5. juni 2011 – Saint-Jean-de-Maurienne, 5,4 km (enkeltstart)

1. etape 
6. juni 2011 – Albertville til Saint-Pierre-de-Chartreuse, 144 km

2. etape 
7. juni 2011 – Voiron til Lyon, 179 km

3. etape 
8. juni 2011 – Grenoble, 42,5 km (enkeltstart)

4. etape 
9. juni 2011 – La Motte-Servolex til Mâcon, 173,5 km

5. etape 
10. juni 2011 – Parc des Oiseaux-Villars-les-Dombes til Les Gets, 210 km

6. etape 
11. juni 2011 – Les Gets til Le Collet d'Allevard, 192,5 km

7. etape 
12. juni 2011 – Pontcharra til La Toussuire, 117,5 km

Trøjerne dag for dag

Slutresultater

Samlet stilling

Pointtrøjen

Bjergtrøjen

Ungdomstrøjen

Holdkonkurrencen

Eksterne henvisninger 
 Officiel side

Cykelløb i 2011
2011
B-VM i håndbold 1992 (kvinder)

B-Verdensmesterskabet i håndbold for kvinder 1992 var det syvende og hidtil sidste B-VM i håndbold for kvinder, og turneringen blev afviklet i Litauen i perioden 28. november – 5. december 1992. Turneringen fungerede som kvalifikation til A-VM 1993, og de elleve deltagende hold spillede om fem ledige pladser ved A-VM.

Mesterskabet blev vundet af Ungarn, som gik ubesejret gennem turneringen, og som i finalen besejrede Tjekkoslovakiet med 32-22. Ungarn havde tidligere vundet en sølv- og en bronzemedalje ved B-VM.

De fem hold, som kvalificerede sig til A-VM 1993 var: Ungarn, Tjekkoslovakiet, Sverige, Litauen og Spanien.

Resultater

Indledende runde 

De elleve hold var inddelt i to grupper med fem eller seks hold, som hver spillede en enkeltturnering alle-mod-alle. De to bedst placerede hold i hver gruppe gik videre til semifinalerne. De to treere gik videre til kampen om femtepladsen og dermed den sidste ledige plads ved det efterfølgende A-VM.

Gruppe A

Gruppe B

Placeringskampe

Semifinaler, bronzekamp og finale

Kilder / eksterne henvisninger 
Handball World Archive – Women Handball World Championship 1992 Group B

Noter 

VM i håndbold
Håndbold i 1992
Kvindehåndbold
Saur-Sojasun

Saur-Sojasun er et fransk cykelhold. Det blev startet som kontinentalholdet Besson Chaussures-Sojasun i 2009, men blev et professionelt kontinentalhold fra 2010-sæsonen.

Ryttere 2011

Eksterne henvisninger 
Offisiel side

Ophørte cykelhold fra Frankrig
Etableret i 2009
Kirkeskibet i Nysted Kirke

Kirkeskibet i Nysted Kirke er den skibsmodel, der er ophængt i kirken i Nysted. Ifølge indskriften er kirkeskibet d. 28. februar 1835 skænket kirken af Nysteds søfolk. Skibstypen var allerede umoderne, og det antages, at skibet er lavet nogle årtier tidligere. Skibet er en orlogsfregat, men bærer ikke noget navn. Det har 36 kanoner med et åbent og et lukket batteri. Det er 110 cm langt fra hæk til forstavn, og stortoppen hæver sig 120,5 cm over dækket,

Ophængningen 
I Henning Henningsen bog ”Kirkeskibe og Kirkeskibsfester” fra 1950 kan man læse følgende:

Den omtalte indlægsseddel er tilsyneladende forsvundet.

Den første restaurering 
I 1900 blev et større restaureringsarbejde af kirken indledt. Ved denne lejlighed fandt man en del bortstuvet inventar, bl.a. 2 skibsmodeller, den ene fra midt i 1700-tallet og den anden det overfor omtalte skib fra 1835. Det havde oprindeligt hængt midt i kirken, men blev i 1862 flyttet til kirkens nordre forhal og i 1880’erne nedtaget og henlagt på loftet, hvor det fandtes i en yderst dårlig tilstand. Det ældste kirkeskib fra 1700-tallet er tilsyneladende forsvundet, men en af byens borgere, hotelejer og forhenværende skibsfører Danielsen, påtog sig at restaurere modellen fra 1835 og udførte arbejdet bistået med råd og anvisninger af stiftsfysikus C.A. Hansen. Den 12. nov. 1903 ophængtes skibet i kirken i hovedgangen lidt vest for prædikestolen. I lasten nedlagtes en flaske indeholdende en beretning om restaureringen. Den dukkede frem 90 år senere, da skibet gennemgik en fornyet restaurering:

Den anden restaurering 
Kirkeskibet blev igen i 1991 nedtaget for restaurering/istandsættelse. Dette arbejde blev vare-taget af Vestsjællands Modelskibsklub (VMSK) på bestilling af menighedsrådet for Nysted kirke. C.A. Hansens rapport fra 1903 blev lagt tilbage i skibet sammen med en rapport om det arbejde, som er udført i 1991, af VMSK.

I denne rapport kan man bl.a. læse (... betyder udeladelser i forhold til rapportens ordlyd):

Se også 
 Nysted Kirke
 Kirkeskib (skibsmodel)
 Nysted

Eksterne henvisninger 

 Henning Henningsen: Kirkeskibe og Kirkeskibsfester (1950)
 Nysted lokalhistoriske Arkiv

Nysted
Kirkeskibe
Corrado Barazzutti

Corrado Barazzutti (født 19. februar 1953 i Udine) er en tidligere italiensk tennisspiller.

Barazzutti var italiensk mester 1976-81 og han vandt en international turnering i løbet af sin tenniskarriere (Cairo 1980). Hans bedste resultat i Grand Slam-turneringerne var to semi-finaler, US Open i 1977 og French Open i 1978. Han tabte til henholdsvis Jimmy Connors og Björn Borg.

Han spillede også 44 kampe på de italienske hold Davis Cup og er nu kaptajn på holdet.

Eksterne henvisninger 

 Officina del Tennis di Corrado Barazzutti 

Tennisspillere fra Italien
Brønderslev-sagen

Brønderslev-sagen (lokalt; Serritslev-sagen) er en sag om misrøgt i en familie fra Serritslev ved Brønderslev. Hårdest gik det ifølge sagens fremstilling ud over den ældste datter, der flygtede og angav familien.. Begge forældre nægtede sig under byretssagen skyldige, men blev den 6. juni 2011 dømt skyldige i vanrøgt og grov vold og for farens vedkommende tillige voldtægt og en række andre seksuelle krænkelser.

Den 21. juni 2011 tog byretten stilling til strafudmålingen i sagen. Byretten fastsatte straffen til forvaring for faren og 4 års fængsel for moren. Begge forældre har anket dommen til landsretten..

I ankesagen stadfæstede Vestre Landsret 13. december 2011 byrettens dom i skyldsspørgsmålet; 15. december ændrede landsretten faderens dom fra forvaring til 11 års fængsel, mens moderen fik stadfæstet sin dom på fire års fængsel..

Den 10. juli 2016 kom det frem, at Brønderslev Kommune betaler et bureau 10.000 kr. om året for at lave søgemaskineoptimering af deres website, med det formål at placere Brønderslev-sagen lavere i søgeresultater hos bl.a. Google.

Se også 
 Tønder-sagen

Kilder 

 

Brønderslev Kommune
Kriminalsager i Danmark
Begivenheder i 2011
Sager om seksuelt misbrug af børn i Danmark
Lantmännen

Lantmännen er en svensk kooperativt ejet fødevarevirksomhed, der omsætter for ca. 35 milliarder svenske kroner årligt (2010) og har cirka 10.000 ansatte. Gennem ejerskabet af en række danske varemærker er Lantmännen også aktiv på det danske marked.

Virksomhedens historie går tilbage til 1800-tallet, og praktisk talt alle svenske bønder – ca. 36.000 – er i dag medejere af Lantmännen via lokale foreninger. Størstedelen af fødevareproduktionen relaterer sig til kornbaserede produkter og kylling.

Varemærker 

I 2011 ejede Lantmännen følgende varemærker:

Agrol, Amo, Aspen, Axa, Bozita, Danpo, Doggy, gogreen, gooh!, Hatting, HavneMøllerne, Kornkammeret, Korvbrödsbagaren, Krafft, Kronfågel, Kungsörnen, Mjau, Nord Mills, Paaskebrød, Pastridor Regal, Schulstad, Skoga, Start!, SW Seed og Swecon.

Danmark 

Lantmännen ejer bl.a. Havnemøllen på Vejle havn og Drabæks Mølle i Lunderskov.

På fjerkræslagteriet i Aars, som Lantmännen også ejer gennem Danpo, slagtes 40 millioner kyllinger årligt.

Lukkede fabrikker 
I 2010 lukkede Lantmännen sit store bageri i Glostrup. Paaskebrød-burgerbollerne bages nu i Tyskland og Finland.

Sverige 
Lantmännen ejer bl.a. Sveriges største fjerkræslagteri, som ligger i Kristianstad. Der slagtes 23 millioner kyllinger årligt.

Kildehenvisninger

Eksterne henvisninger 

 Lantmännens officielle hjemmeside 

Fødevarevirksomheder fra Sverige
Bagerier
Gustav Bauer

Gustav Bauer ( født 6. januar 1870 i Darkehmen nær Königsberg i Østpreussen, død 16. september 1944) var en tysk politiker (SPD). Han var tysk kansler fra 1919 til 1920.

Bauer startede sin politiske karriere som fagforeningsmand og blev valgt ind i Rigsdagen for det socialdemokratiske parti. I oktober 1918 blev han medlem af prins Max af Badens rigsregering og blev siddende også under Philipp Scheidemann. Da Schneidemann gik af i protest mod Versailles-traktaten i juni 1919, blev Bauer kansler. Han gik af i marts 1920, kort efter det mislykkede Kapp-Putsch.

Senere var han medlem af Hermann Müller og Joseph Wirths regeringer.

Den regering, han ledede, bestod af den såkaldte Weimarkoalition.

Kabinet, juni 1919–marts 1920 
Gustav Bauer (SPD) – statsminister (efter 14. august 1919 kansler)
Matthias Erzberger (Z) – vicekansler og finansminister
Hermann Müller (SPD) – udenrigsminister
Dr. Eduard David (SPD) – indenrigsminister
Rudolf Wissell (SPD) – økonomiminister
Robert Schmidt (SPD) – fødevareminister
Dr. Alexander Schlicke (SPD) – arbejdsminister
Dr. Johannes Bell (Z) – transportminister og koloniminister
Johannes Giesberts (Z) – postminister
Wilhelm Mayer (Z) – skatteminister
Gustav Noske (SPD) – forsvarsminister

Ændringer
15. juli 1919 – Robert Schmidt efterfølger Wissell som økonomiminister.
3. oktober 1919 – Dr. Eugen Schiffer (DDP) bliver justitsminister og efterfølger Erzberger som vicekansler. Erzberger forbliver finansminister. Dr. Erich Koch-Weser (DDP) efterfølger David som indenrigsminister. David forbliver i kabinettet som minister uden portefølje.
25. oktober 1919 – Otto Gessler (DDP) bliver genopbygningsminister.
7. november 1919 – Koloniministeriet afvikles. Bell forbliver transportminister.
30. januar 1920 – Mayer går af som skatteminister.
12. marts 1920 – Erzberger går af som finansminister.

Eksterne henvisninger 

Kanslere fra Tyskland
Politikere fra SPD
Ruza (flod)

Ruza (russisk: Руза) er en flod i Moskva oblast i Rusland. Den er en venstre biflod til floden Moskva. Floden er 145 km lang, med et afvandingsområde på 1.990 km². Den fryser normalt til i november og er frosset over til i april.

Floder i Moskva oblast
Audi A4 allroad quattro

Audi A4 allroad quattro er en SUV-udgave af Audi A4 Avant.

Forskelle i forhold til A4 Avant 
Bilen adskiller sig fra den almindelige A4 Avant med det standardmonterede, permanente firehjulstræk, den til ca. 18 cm øgede frihøjde og beskyttede for- og bagskærme.

Tekniske specifikationer

Se også 
 Audi A6 allroad quattro

Eksterne henvisninger 

 Officielt websted

Allroad quattro
SUV'er
Biler introduceret i 2009
Biler fra 2000'erne
Biler fra 2010'erne
Stationcars
Amarone

Amarone della Valpolicella er en italiensk, tør rødvin. Traditionelt laves den af tørrede druer af sorterne Corvina, Rondinella og Molinara, dog kommer der flere Amarone-vine frem, som også er blandet med oldtidsdruen Osaleta. Vinen blev klassificeret som Denominazione di Origine Controllata i december 1990, og den 4. december 2009 fik Amarone og Recioto della Valpolicella klassifikationen DOCG Denominazione di Origine Controllata e Garantita.

Amarone della Valpolicella DOC er en af de fineste italienske vine. Den kommer fra Veneto i distriktet Valpolicella, lige nord for Verona. Amarone har været produceret i lang tid, men har først i de seneste år opnået sin store popularitet. Vinen produceres helt eller delvis af tørrede druer, som nogle gange også bliver angrebet af ædelråd (Botrytis cinerea). Dette gør, at vinen bliver alkoholstærk og fyldig. Til forskel fra den klassiske recioto gærer Amaronen helt ud og bliver dermed tør. En Amarone kan ikke have mindre alkoholprocent end 14 % og må lagre i mindst 24 måneder før den sælges. Restsukkerindholdet må ikke være højere end 15 gram/liter.

De største og mest kendte producenter af Amarone er Giuseppe Quintarelli og Romano dal Forno.

Se også 
 Valpolicella
 Recioto della Valpolicella

Rødvin
Drikke fra Italien
Ptolemaios 2. Filadelfos

Ptolemaios 2. Filadelfos (308-246 f.Kr., regerede fra 283 til 246 f.Kr.) var søn af Ptolemaios 1. af Ægypten og den anden hersker af det ptolemaiske dynasti i Egypten. Han videreførte sin fars politik både udadtil (ekspansionistisk stormagtspolitik) og indadtil (støtte til opbygningen af biblioteket i Alexandria, det såkaldte Museion i Alexandria). Han tilskrives æren for at have iværksat oversættelsen af det gamle Testamente fra hebraisk til græsk (se Septuaginta). Ptolemaios var gift med sin storesøster Arsinoë og etablerede dermed den norm for bror-søster ægteskaber, der fortsatte helt frem til Kleopatra 7.

Referencer 
 Rudi Thomsen. Hellenismens tidsalder, Aarhus Universitetsforlag 1993. 
 Tønnes Bekker-Nielsen, Arsinoe, Gads historieleksikon 4. udg. (2009) s. 35.
 Tønnes Bekker-Nielsen, Ptolemaios 2., Gads historieleksikon 4. udg. (2009) s. 503.

Regenter af Egypten
Hippias (filosof)

Hippias (græsk: Ἱππίας) var en græsk sofist, der levede i slutningen af det 5. århundrede f.Kr. Han levede på samme tid som Protagoras, og blev fremstillet af Platon i to dialoger (Hippias Minor og Hippias Maior), samt i dialogen Protagoras.

Han blev født i Athen, og nød i sin levetid stor respekt blandt sine medborgere. I Athen blev han kendt med Sokrates og andre ledende tænkere. Med den selvsikkerhed der kendetegnede de senere sofister hævdede han at være en autoritet på alle områder, og underviste i poesi, grammatik, historie, politik, arkæologi, matematik og astronomi.

Han ble født omkring midten af det 5. århundre f.Kr. (ca. 460 f.Kr.), og levede mindst lige så længe som Sokrates (399 f.Kr.).

Litteratur
Nestle, Wilhelm: Vom Mythos zum Logos., 2. oppl. Stuttgart: Kröner 1942, s. 360 ff.

Personer fra antikkens Grækenland
Sofisme
Skånes Djurpark

Skånes Djurpark er en zoologisk have i Höörs kommun i Skåne län i Sverige. Skånes Djurpark har specialiseret sig i dyr fra den nordiske fauna, men forældreløse dyr fra andre steder i verden kan indlogeres, til et nyt hjem kan findes til dem. Dyreparken har omtrent 900 dyr, som repræsenterer næsten 100 arter. Dyrene holdes som oftest i store indhegnede områder i et naturligt miljø. Nogle af husdyrene som kan ses er blandt andre: Skånegæs (en slags tamgås fra Skåne), gotlandsfår, fjeldkvæg og jämtlandsgeder (en slags tamged fra Jämtland). Parken holder også eksemplarer af Linderödsgris.

Skånes Djurpark etableredes i 1953 og drives som et almennyttigt fond, og er medlem af European Association of Zoos and Aquaria. Camilla Jönsson har været leder af Skånes Djurpark siden 2008. Skånes Djurpark-fondet understøttes af Region Skåne, som giver dyreparken en årlig ydelse på to millioner kronor.
Antallet af besøgende i Skånes Djurpark er steget de sidste år. Der var i alt 211.000 besøgende i dyreparken i 2008, og en anelse flere i 2009.

Kildehenvisninger

Eksterne henvisninger 

 Officiel hjemmeside 

Djurpark
Dyreparker i Sverige
Etableret i 1953
Fjeldkvæg

Fjeldkvæg er en svensk tamkvægsrace, og er den populæreste og mest almindelige af de svenske landracer.

Fjeldkvæg nedstammer oprindeligt fra det nordlige Sverige og regnes til gruppen af svensk hornløst kvæg. Som de øvrige racer i gruppen er den selvsagt hornløs. Øvrige kendetegn er hvid pels, som regel med sorte eller rødbrune pletter. Fjeldkvæg er tilpasset et koldt klima, og er mindre end andre kvægracer, og stærk og udholdende. Med sine 450 kg giver den ikke meget mælk, men mælken er på den anden side federe end fra andre køer.

Fjeldkvæg er en af de udrydningstruede husdyrsracer som Statens jordbruksverk giver særskilt tilskud for dets bevarelse. Nu om dage øges antallet kraftigt, og i 2002 fandtes 2.495 registrerede dyr.

Eksterne henvisninger 

 Fjeldkoen  

Kvægracer